точка 11.5 от настоящия регламент, и/или чрез курсове, които не са били определени или одобрени от компетентния орган, това може да бъде взето предвид при оценяване на потребностите от обучение съгласно настоящия раздел.
 11.0.7. Когато дадено лице е преминало обучение и е придобило знания и умения, изброени в точка 11.2, обучението не е необходимо да се повтаря за други функции, освен за целите на периодичното обучение.
 11.1. НАЕМАНЕ НА РАБОТА
 11.1.1. Лицата, наети да осъществяват или да отговарят за осъществяването на проверки, контрол на достъпа или друг вид контрол за сигурност в зоните с ограничен достъп, трябва да са преминали успешно цялостна проверка.
 11.1.2. Лицата, наети да осъществяват или да отговарят за осъществяването на проверки, контрол на достъпа или друг вид контрол за сигурност в зони, различни от зоните с ограничен достъп, трябва да са преминали успешно цялостна проверка или проверка преди назначаване на работа. Освен ако е предвидено друго в настоящия регламент, дали да се извърши цялостна проверка или проверка преди назначаване на работа се определя от компетентния орган в съответствие с приложимите национални правила.
 11.1.3. В съответствие с приложимите в Съюза правила и с националното законодателство цялостната проверка включва поне следното:
 а)
 установяване на самоличността на лицето въз основа на съответни документи; както и
 б)
 проверка на регистрите на наказателни присъди във всички държави на пребиваване поне за предходните 5 години; както и
 в)
 проверка на трудовата заетост, образование и на всички празноти поне за предходните 5 години.
 11.1.4. В съответствие с приложимите в Съюза правила и с националното законодателство проверката преди назначаване на работа включва поне следното:
 а)
 установяване на самоличността на лицето въз основа на съответни документи; както и
 б)
 проверка на трудовата заетост, образование и на всички празноти поне за предходните 5 години; както и
 в)
 изискване лицето да подпише декларация, в която да отбележи дали има съдебно досие в някоя от държавите на пребиваване поне за предходните 5 години.
 11.1.5. Цялостните проверки или проверките преди назначаване на работа трябва да са приключили, преди лицето да премине каквото и да е обучение по сигурността, свързано с достъп до информация, която е недостъпна за широката общественост. Цялостните проверки се повтарят на редовни интервали, ненадвишаващи пет години.
 11.1.6. Процедурата по наемане за всички лица, наемани съгласно точки 11.1.1 и 11.1.2, включва поне писмено заявление за назначаване и събеседване, чиято цел е да се придобие първоначална представа за възможностите и способностите на лицата.
 11.1.7. Лицата, наемани да осъществяват контрол за сигурност, трябва да притежават психическите и физическите възможности и способности, необходими за ефикасно изпълнение на определените им задачи, както и да разбират естеството на тези изисквания от началото на процедурата по наемането им.
 Тези възможности и способности се оценяват по време на процедурата по наемане, както и преди изтичане на изпитателния срок.
 11.1.8. Данните от процедурата по наемане, включително резултатите от всички проведени тестове за оценка, се съхраняват за всички лица, наети съгласно точки 11.1.1 и 11.1.2, поне за периода на валидност на договорите им.
 11.2. ОБУЧЕНИЕ
 11.2.1. Общи изисквания към обучението
 11.2.1.1. Лицата трябва да са преминали